VAZIRLAR MAHKAMASINING “YuQORI SIFATLI TEXNIK MOYLAR IShLAB ChIQARISh BO‘YIChA ZAMONAVIY KORXONA TAShKIL ETISh ChORA-TADBIRLARI TO‘G‘RISIDA” 2011 YIL 15 NOYaBRDAGI 304-SON QARORIGA O‘ZGARTIRISh KIRITISh HAQIDA

Respublikada mineral, sintetik va yarim sintetik moylar ishlab chiqarishni qo‘shimcha qo‘llab-quvvatlashni ta’minlash maqsadida Vazirlar Mahkamasi qaror qiladi: 
 1. Vazirlar Mahkamasining “Yuqori sifatli texnik moylar ishlab chiqarish bo‘yicha zamonaviy korxona tashkil etish chora-tadbirlari to‘g‘risida” 2011-yil 15-noyabrdagi 304-son qarorining 2-bandiga quyidagi mazmundagi xat boshi qo‘shilsin:
 “Uz-Prista” mas’uliyati cheklangan jamiyat qo‘shma korxonasiga 2012-2013-yillarda “Farg‘ona neftni qayta ishlash zavodi” unitar sho‘ba korxonasidan erkin almashtiriladigan valyutaga bazaviy moylar sotib olishda qo‘shilgan qiymat solig‘ini O‘zbekiston Respublikasi Markaziy bankining to‘lov kunidagi kursi bo‘yicha milliy valyutada to‘lash huquqi berilsin”.
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari G‘.I. Ibragimov zimmasiga yuklansin.